OpenLLM-France/wikimedia huggingface dataset:
# Marine Le Pen

Marion Anne Perrine Le Pen, brudet evel Marine Le Pen, bet ganet d'ar 5 a viz Eost 1968 e Neuilly-sur-Seine, zo ur bolitikerez c'hall. Merc'h eo da Jean-Marie Le Pen ha penn ar strollad broadelour gall Front National etre 2011 ha 2021, adanvet ganti Rassemblement National e 2018.
Emouestlet eo he e bed ar politikerezh er strollad Front National ; bet eo e-karg meur a gannad lec'hel abaoe 1998 (kuzulierez rannvroel en Île-de-France, e Nord-Pas-de-Calais ha goude-se en Hauts-de-France, kuzulierez ti-kêr Hénin-Beaumont) ; ur sez he deus e Parlamant Europa abaoe 2004 ; bez' ez eo kenbrezidantez ar c'hengevread strolladoù broadelour Europe des nations et des libertés (ENL).
Dilennet e oa bet e penn ar strollad Front national e-kerzh kendiviz Tours e miz Genver 2011, da gemer lec'h he zad Jean-Marie Le Pen, a oa krouer ha penn ar strollad. Pa oa kannadez ar Front National da-geñver dilennadegoù prezidant Bro-C'hall 2012, e tizhas an trede plas nemetken en dro gentañ, gant 17,90 % eus ar mouezhioù. Kannadez e voe adarre e 2017, ma teuas a-benn da dizhout an eil tro gant 21,30 %, a-dreñv Emmanuel Macron. Bez' ez eo an eil maouez o tizhout an eil tro e dilennadegoù prezidant e Bro-C'hall.
Marine Le Pen a oa bet lakaet war listenn an Time, an Time 100, ul listenn eus ar c'hant den galloudusañ dre ar bed e 2011 ha 2015.
En eil tro dilennadegoù prezidant Bro-C'hall 2017 e oa en em gavet Emmanuel Macron, penn ar strollad En Marche, e-tal Marine Le Pen, prezidantez ar strollad broadelour gall Front National.
# Maringeg

Ur yezh sinek-tibetek eus isskourr ar yezhoù tangkoulek eo ar maringeg (maring, minjia, labbu pe nama) komzet gant tro-dro 16 000 den (1997) e Manipour en India.

## Gwelet ivez

* Yezhoù koukiek-tchinek-nagaek
* Yezhoù nagaek
# Marino

Marino zo un anv-badez italianek.

## Adstummoù

* Marina, evit ar merc'hed.

## Yezhoù all

* Marin, e galleg
* Marinus, en izelvroeg

## Anv-badez

* Marino Marini, anv meur a zen
* Marino Basso, marc'hhouarner
* Marino Ascanio Caracciolo, kardinal er XVIvet kantved
* Marino Moretti ( 1885 – 1979), romantour

## Anv-tiegezh

* Giambattista Marino (1569-1625), barzh italian
* Jean-Baptiste Marino (1767-1794), dispac'hour gall
* Danny Marino (?-), mafioso italian-stadunanat.
* Francesco Marino Di Teana (ganet en 1920), kizeller ha prederour italian.

## Lec'hanvadurezh

* San Marino, ur republik dizalc'h en Italia.

### Italia

* Marino, kêr e proviñs Roma e rannvro Lazio en Italia

### Iwerzhon

* Marino, karter en hanternoz kêr Dulenn

## Pennadoù kar

* Mariño
* San Marino (disheñvelout)
# Marino (Italia)

Marino (Italia) zo ur gumun en Italia, e meurgêr Roma Capitale ha rannvro Lazio.
# Marino Marini

Marino Marini zo un anv italianek ha hini meur a zen:
* Marino Marini (kizeller) (Pistoia 1901 - Viareggio 1980)
* Marino Marini (kaner) (Seggiano 1924 - Milano 1997)
# Maria-Amélia de Bragança

Maria-Amélia de Bragança (1831-1853) a oa ur briñsez a Vrazil. Merc'h e oa da Pedro Iañ, impalaer Brazil, ha d'e eil pried Amélie von Leuchtenberg.
Prometet e oa bet d'ar priñs Masimilian (1832-1867), a oa da vezañ impalaer Mec'hiko, hogen mervel a reas a-raok.
# Maria Amalia an Div Sikilia

Maria Amalia an Div Sikilia, pe Maria Amalia Ferdinanda di Borbone-Due Sicilie en italianeg (1818-1857) a oa ur briñsez italian eus rouantelezh an Div Sikilia, dimezet d'an infant spagnol Sebastião Gabriel de Bourbon e Bragança.

## He buhez

Ganet e oa en 1818 en Madrid, ma rene hec'h eontr, Fernando VII, roue Spagn abaoe miz Kerzu 1813. Merc'h e oa d'ar priñs italian Francesco, a oa da vezañ roue an Div Sikilia, ha d'e eil pried an infantez spagnol María Isabel Spagn (1789-1848) : ar c'hiz a oa da zimeziñ etre kendirvi, e tiegezhioù Bourboned Spagn ha Naplez, hag o eizhvet bugel e oa. Merc'h-vihan e oa eta da zaou roue: a-berzh e dad, da Ferdinando Iañ an Div Sikilia, ha d'e bried, María Carolina de Austria, ha da Carlos IV, Roue Spagn, ha d'e bried María Luisa de Parma (1751-1819). He daou dad-kozh a oa mibien da Carlos III, Roue Spagn.
Bloaz e oa María Amalia e 1819 pa zimezas he c'hoar henañ, Luisa Carlotta an Div Sikilia (1804-1844), da Francisco de Paula Spagn (1794-1865), kont Cadiz ha breur da Fernando VII, roue Spagn. Unnek vloaz e oa María Amalia e 1829 pa intañvas Fernando ha pa addimezas d'hec'h eil c'hoar, María Cristina (1806–1878), a deuas neuze da vezañ Rouanez Spagn. He breur henañ, Ferdinando (1810-1859), a oa da ren en Div Sikilia war-lerc'h o zad, hag ur c'hoar all, Maria Antonia (1814–1898), a oa Dugez-veur Toskana.

## Eured

Da vare eured he c'hoar Maria Cristina da roue Spagn eo e reas Maria Amalia anaoudegezh gant an infant Sebastião Gabriel de Bourbon e Bragança, bet pell o chom en Brazil. Mab e oa d'an infant spagnol Pedro Carlos de Borbón ha d'an infantez portugalat Maria Teresa Portugal, Priñsez Beira. Ne oa ket ur gwaz eus an hoalusañ, met pinvidik-mor e oa, hag e miz Mae 1832 e timezas Maria Amalia da Sebastião Gabriel. Bugel ebet n'o doe.
En amzer-se, pa oa yec'hed ar roue Fernando VII o vont war fallaat, ne rae nemet kreskiñ ar bec'h a oa savet etre harperien ar briñsez Isabel, ha re hec'h eontr Carlos. Div gostezenn a oa er palez, rannet diwar-benn an hêrezh, ha mamm Sebastián Gabriel, troet gant mennozhioù kozh, a oa savet a-du gant he breur-kaer don Carlos na glaske nemet lakaat e grabanoù war ar gurunenn. Pa varvas Fernando VII en 1833 ha pa grogas rejañs ar rouanez María Cristina, c'hoar da Maria Amalia, e voe harluet he mamm-gaer María Teresa hag an holl dud a-du gant an infant Carlos eus Spagn.

## He marv

Mervel a reas María Amalia da 39 bloaz, en 1857, divugel. he fried ac'h addimezas da María Cristina de Borbón y Borbón (1833–1902), c'hoar-gaer ha keniterv d'ar rouanez Isabel II.
# Maria Amalia Teresa an Div Sikilia

Maria Amalia Teresa an Div Sikilia (1782−1866), a oa pried da Louis-Philippe Iañ, Roue Bro-C'hall.
# Maria Adelheid Theresia Hilda Antonia Wilhelmina Luksembourg

Maria Adelheid Theresia Hilda Antonia Wilhelmina vu Lëtzebuerg , pe Marie Adélaïde Thérèse Hilda Antonie Wilhelmine e galleg (1894 – 1924), a oa dugez-veur Luksembourg adalek 1912 betek 1919. Goude 7 bloavezh ren e rankas dilezel ar gurunenn, ken fall e veze erru gant he fobl, hag he c'hoar Charlotte an hini a voe dugez-veur en he lec'h neuze.
Merc'h e oa d'an dug-meur Gwilherm IV Luksembourg, ha d'e bried Maria Ana de Bragança. Merc'h-vihan e oa da Miguel Iañ Portugal, roue Portugal, ha d'e bried Adelheid von Löwenstein-Wertheim-Rosenberg.
# Maria Amalia Aostria

Maria Amalia Aostria (en alamaneg Maria Amalia von Österreich) zo anv div briñsez aostrian:
* Maria Amalia Aostria (1701-1756), priñsez-dilennerez Bavaria hag impalaerez santel, pried Karl VII an Impalaeriezh Santel.
* Maria Amalia Aostria (1724–1730), arc'hdugez
* Maria Amalia Aostria (1746-1804), Dugez Bourbon-Parma.

## Pennadoù kar

* Maria Aostria
# Maria Amalia von Sachsen (1724–1760)

Maria Amalia von Sachsen , pe Maria Amalia Christina Franziska Xaveria Flora Walburga, pe María Amalia de Sajonia e spagnoleg (4 a viz Du 1724 e Dresden–27 a viz Gwengolo 1760 e Madrid), a oa ur briñsez alaman hag a zeuas da vout rouanez Naplez ha Sikilia (1737-1759) ha rouanez Spagn (1759-1760) dre he dimeziñ da Carlos III (1716–1788).

## He buhez

Ganet e oa e Dresden d'ar 24 a viz Du 1724. Merc'h e oa da Aogust III, Priñs-Dilenner Sachsen, ha goude Roue Pologn ha dug-meur Lituania, ha d'e bried Maria Josepha von Österreich (1699–1757), merc'h da Joseph Iañ, Impalaer santel .
14 vloaz ne oa ken pa voe dimezet da Garlos, roue Naplez ha Sikilia, ha mab da Felipe V roue Spagn ha d'e eil pried Elisabetta Farnese.
En 1759 e varvas Fernando VI, roue Spagn divugel, ha breur henañ Carlos. Neuze ez eas Maria Amalia da-heul he fried eus Naplez da Spagn da gemer kurunenn e vreur. Hi an hini a zegasas ar c'hiz napolitan d'ober kraou Nedeleg da Spagn,

## He marv

E miz Gwengolo 1760, daou vloaz goude degouezhet e Spagn, e varvas María Amalia gant an droug-skevent. Carlos III a lavaras: "En ur ober 22 vloaz a briedelezh eo an dro gentañ da Amalia ober displijadur din ".
Un dimeziñ evurus e voe, ha ne addimezas ket ar roue intañv.

## He bugale

* María Isabel Antonia (1740-1742)
* María Isabel Ana (1743-1749)
* María Josefa (1744-1801), a weler en daolenn graet gant Goya hag anvet La familia de Carlos IV.
* María Luisa (1745-1792), a zimezas da Leopold II an Impalaeriezh Santel ;
* Felipe Antonio (1747-1777), diwezhat e spered.
* Carlos IV (1748-1819), Roue Spagn .
* María Teresa (1749)
* Fernando Iañ (1751-1825), Roue Naplez ha Sikilia.
* Gabriel de Borbón (1752-1788), dimezet da Mariana Victoria de Portugal.
* Ana María (1754-1755)
* Antonio Pascual de Borbón (1755-1817), dimezet d'e geniterv María Amalia de Borbón.
* Francisco Javier Spagn (1757-1771)

## Levrlennadur

* RUBIO, María José. Reinas de España. Siglos XVIII al XXI. De María Luisa Gabriela de Saboya a Letizia Ortiz. Madrid: La Esfera de los Libros, 2009.
a vo kavet e Wikimedia Commons.
# Maria Adelaide Savoia

Maria Adelaide Savoia (1685-1712) a oa ur briñsez eus Savoia, mamm d'ar roue Loeiz XV.
Merc'h e oa da Vittorio Amedeo II (1666-1732) ha d'e bried Anne Marie d'Orléans.
Dimeziñ a reas en 1697 d'he c'henderv Loeiz Bro-C'hall (1682-1712). Tri bugel o doe:
* Loeiz Bro-C'hall (1704-1705), dug Breizh,
* Louis de France (1707 -1712), dug Breizh, daofin Bro-C'hall,
* Loeiz XV (1710-1774), dug Anjev, roue Bro-C'hall.
# Maria Amalia

Maria Amalia (pe Amalie, Amélia) zo anv meur a vaouez.
* Maria Amalia an Div Sikilia
* Maria Amalia von Österreich, anv meur a briñsez
* Maria Amalia von Sachsen, anv meur a briñsez

## Tud
### Rouanezed ha priñsezed

* Maria Amalia von Österreich (1701-1756), impalaerez santel evel pried Karl VII an Impalaeriezh Santel;
* Maria Amalia von Sachsen (1724–1760), Rouanez Spagn evel pried Carlos III Spagn;
* Maria Amalia Teresa an Div Sikilia (1782−1866), pried da Louis-Philippe Iañ, Roue Bro-C'hall.
* Maria Josepha Amalia von Sachsen (1803-1829), trede pried Fernando VII, Roue Spagn.
* Marie Amalie von Baden (1817–1888), Dugez Hamilton
* Maria Amalia an Div Sikilia (1818-1857), pried d'an infant spagnol Sebastião Gabriel de Bourbon e Bragança.
* Maria-Amélia de Bragança (1831-1853)
* Maria Amélia Luísa Helena de Orleães, pe Amélie d'Orléans (1865—1951), diwezhañ rouanez Portugal.

### Tud all

* Maria Amalia Mercouri, anavezetoc'h evel Melina Mercouri (1920–1994), aktourez ha politikourez c'hresian.

## Pennadoù kar

* Maria
* Amalia
# Maria Amalia Aostria (1701-1756)

Maria Amalia Aostria (1701–1756), a oa priñsez-dilennerez Bavaria hag impalaerez santel, pried Karl VII an Impalaeriezh Santel.
Merc'h e oa da Joseph Iañ an Impalaeriezh Santel.

## He bugale

* Maximiliane Maria (*/† 12 Ebrel 1723)
* Maria Antonia Walburgis (1724–1780),
** dimezet e 1747 da Friedrich Christian Saks.
* Theresia Benedicte ( 1725–1743)
* Maximilian III Joseph (1727–1777), Dilenner Bayern.
* Joseph Ludwig (1728– 1733)
* Maria Anna Josepha ( 1734– 1776),
** dimezet e 1755 da Ludwig Georg Simpert von Baden-Baden
* Maria Josepha Antonia (1739–1767)
** dimezet da Joseph II an Impalaeriezh Santel
# Maria-Anna Bavaria

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Maria Anna von Bayern (en alamaneg), pe Maria-Anna Bavaria, pe Maria Anna Bavaria, zo anv meur a briñsez eus Bavaria:
* Maria Anna Bavaria (1551–1608), pe Maria Anna Wittelsbach-Habsburg, merc'h da Albrecht V von Bayern,a zimezas d'hec'h eontr Karl II Aostria, Arc'hdug Aostria
* he nizez Maria Anna Bavaria (1574-1616), merc'h da Wilhelm V von Bayern a zimezas d'an impalaer santel Ferdinant II an Impalaeriezh Santel,
* Maria Anna Victoria Bavaria, pe Maria Anna Christina Bavaria, met Maria Anna Christine Victoria von Bayern (1660-1690) hervez hec'h anv alamanek orin, merc'h da Ferdinand Maria von Bayern,a zimezas da Loeiz Bro-C'hall (1661-1711), Daofin Bro-C'hall, gourverc'h d'an hini gentañ, gournizez d'an eil,
* Maria Anna von Bayern (1696–1750), merc'h da Masimilian II Emanuel Bavaria, leanez;
* Maria Anna von Sachsen (1728–1797), merc'h da Friedrich August II von Sachsen,
** dimezet da Maximilian III. Joseph von Bayern; Kurfürstin von Bayern*Maria Anna von Bayern (1734–1776), merc'h da Karl VII an Impalaeriezh santel, dimezet da Ludwig Georg Simpert von Baden-Baden
* Maria Anna von Bayern (1734–1776), merc'h da Karl VII .,dimezet da Ludwig Georg Simpert von Baden-Baden
* Maria Anna von Bayern (1805-1877), merc'h da Masimilian Iañ Jozeb, roue Bavaria, a zimezas da Friedrich August II, roue Sachsen.

## Pennadoù kar

* Maria
* Anna
* Bavaria
# Merck-Saint-Liévin

Kumunioù Frañs :
| Anv | Merck-Saint-Liévin |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Saint-Omer |
| Etrekumuniezh | Communauté de communes du Canton de Fauquembergues |
| Kanton | Fauquembergues |
| Kod INSEE | 62569 |
| Kod post | 62560 |
| Maer | Francis Dhalleine |
| Amzer-gefridi | 2008-2014 |
| Gorread | 11,85 km² |
| Led | 50° 37' 40" Norzh |
| Hed | 02° 06' 55" Reter |
| Uhelder kreiz | 68 m |
| Uhelder bihanañ | 56 m |
| Uhelder brasañ | 172 m |
| Poblañs hep kontoù doubl | 569 (2007) |
| Stankter | 48 a./km² |
| Lec'hienn ar gumun | |
Merck-Saint-Liévin a zo ur gumun eus departamant Pas-de-Calais (Bro-C'hall).

## Monumantoù ha traoù heverk

* An iliz katolik
* An tour-iliz gant krochedoù

### Bez ar C'hommonwealth e bered ar gumun: Merck-Saint-Liévin Churchyard

| Bro | Niver a soudarded |
| Rouantelezh-Unanet | 1 |
| Hollad | 1 |
Mervel a reas e-pad ar Brezel-bed kentañ.

## Douaroniezh

* Ar stêr Aa e Merck-Saint-Liévin
* War lez ar stêr Aa emañ Merck-Saint-Liévin.

## Dave ha notennoù

* ↑ Traces of War
* ↑ Cassini hag EBSSA
# Mercosur

Ar Mercosur (Mercosul e portugaleg) zo anezhi kumuniezh armerzhel broioù Amerika ar Su. Talvezout a ra Mercosur kement ha kenvarc'had ar Su (Mercado Común del Sur e spagnoleg / Mercado Comum do Sul e portugaleg / Ñemby Ñemuha e gwaranieg) e div yezh ofisiel ar MERCOSUR (ar spagnoleg gant Arc'hantina, Paraguay, Uruguay, Venezuela hag ar broioù kevelet hag ar portugaleg gant Brazil).

## Istor ar Mercosur

Deuet e oa ar Mercosur war-wel d'ar 26 a viz Meurzh 1991 pa oa bet sinet feur-emglev Asunción. An trede marc'had unanet er bed eo goude Unvaniezh Europa hag an EFENA.
Ur benveg kenlabour aet kalz pelloc'h eget an EFENA eo.
Disklêriadur Cuzco d'an 8 a viz Kerzu 2004 a rakwel e enframmañ tamm ha tamm en un unvaniezh politikel hag armerzhel e Suamerika a-bezh : Unaniezh Broadoù Amerika ar Su (UNASUR). Se a dalvo teuz ar Mercosur ha Kumuniezh an Andoù (Kolombia, Ecuador, Perou ha Bolivia), hag enframmadur Chile, Guyana ha Surinam ouzhpenn.
Ar 27vet kuzuliadeg d'ar 17 a viz Kerzu 2004 e Ouro Preto a zegemeras ent-ofisiel tri ezel kevelet nevez : Ecuador, Kolombia ha Venezuela. E-pad ar guzuliadeg-se o doa embannet Panama ha Mec'hiko e oant e sell da vont er Mercosur.
Broioù ezel pad :
* Arc'hantina (1991)
* Brazil (1991)
* Paraguay (1991)
* Uruguay (1991)
* Venezuela (2006)
Broioù kevelet d'ar Mercosur :
* Bolivia (1996)
* Chile (1996)
* Perou (2003)
* Kolombia (2004)
* Ecuador (2004)
Broioù hag o deus emglevioù frankeskemm gant ar Mercosur :
* India, 25 Genver 2004 emglev gwellvez maltoutel diwar-benn 800 produ eus al labour-douar, ar gimiezh, ar greanterezh apotikel hag ar c'hirri.
* un emglev etrerannvroel a genlabour gant Unvaniezh Europa a oa bet sinet d'ar 15 a viz Kerzu 1995. An daou dakad armerzhel zo o klask abaoe donaat an traoù dre un takad frankeskemm boutin.
* Broioù eus Afrika ar Su (2004) (Namibia, Botswana, Eswatini ha Lesotho).
Un nebeud sifroù tennet eus al lec'hienn ofisiel :
* Poblañs : 213 milion
* PDK : 1.175,5 miliard a zollaroù e 1998
* Gorread : 11.863.000 km²

## Gwelet ivez

* EFE, EFENA, Unvaniezh Europa
* Armerzh, Armerzh Amerika latin
* Parlamant ar Mercosur

## Liammoù diavaez

* (es)(pt) Lec'hienn ofisiel ar Mercosur
* (es) Comisec - Comision Sectorial
* (fr) Kartennaoueg diwar-benn ar Mercosur
# Merceditas Valdés

Merceditas Valdés pe Mercedes Valdés Granit (24 a viz Gwengolo 1922 – 13 a viz Mezheven 1996), a oa ur ganerez kuban hag a gane kanaouennoù eus an doare afrokuban. Ganet e oa e Cayo Hueso, Centro Habana e 1922. He zad Ángel Valdés, anavezet evel Angelito "El Dichoso", a oa soner e laz Ignacio Piñeiro, Los Roncos. Leanez e voe da gentañ gant an Hermanas Oblatas de la Providencia.
En 1949 e voe an hini gentañ eus ar santería a voe enrollet he c'hanaouennoù. E deroù ar bloavezhioù 1960 e reas hec'h albom kentañ, pa oa bet nevez broadelaet en enrollañ pladennoù gant ar gouarnamant dispac'hel. Peuzankouaet e oa pa reas pladennoù en-dro er bloavezhioù 1980 gant arzourien evel Frank Emilio Flynn hag al laz rumba Yoruba Andabo.
He c'hlevout a reer ivez er bladenn Spirits of Havana, gant ar Ganadianez Jane Bunnett. Kanañ a zalc'has d'ober betek he marv e 1996.

## Notennoù ha daveennoù

* ↑ http://elpais.com/diario/1996/06/14/cultura/834703208_850215.html
# Merched Llanbadarn

Merched Llanbadarn zo ur varzhoneg kembraek gant ar barzh Dafydd ap Gwilym er XIV$^{vet}$ kantved. Enni e kont penaos e selle ouzh ar merc'hed en iliz Llanbadarn Fawr e-lec'h selaou ar beleg.
# Mercogliano

Mercogliano zo ur gumun en Italia, e proviñs Avellino e Campania.
# Mercenasco

Mercenasco zo ur gumun italian, e meurgêr Torino ha rannvro Piemonte.
# Merchtem

a vo kavet e Wikimedia Commons.
Merchtem zo ur gumun e Flandrez Belgia, e proviñs Brabant Flandrez.
* Lec'hiadur
* Banniel
* Skoed

## Douaroniezh

* Gorread : 36,90 km²
* Poblañs (2022) : 17 507 a dud
* Stankter : 474 den/km²
# Mercier

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Mercier zo un anv-tiegezh gallek.

## Gerdarzh

Eus an anv-micher mercier, merser.

## Adstumm

* Le Mercier

## Tud

* Charlotte Mercier (1738- 1762), livourez c'hall
* Louis-Sébastien Mercier (1740-1814), skrivagner gall
* Michèle Mercier (1939-), aktourez c'hall
# Luise Karoline von Hessen-Kassel

Luise Karoline von Hessen-Kassel (1789–1867), a oa ur briñsez alaman, pried da Wilhelm von Schleswig-Holstein-Sonderburg-Glücksburg, ha mamm da Christian IX, roue Danmark.
Merc'h e oa da Karl von Hessen-Kassel ha d'e bried Louise Danmark (1750–1831). He mamm a oa merc'h da Frederik V, roue Danmark ha d'e bried kentañ Louise Breizh-Veur, ur verc'h da George II, roue Breizh-Veur.

## He bugale

* Luise Marie Friederike (1810–1869), dimezet div wec'h
    e 1837, d'ar c'hont Friedrich von Lasperg
    e 1846, d'ar c'hont Alfred von Hohenthal
* Friederike Karoline Juliane (1811–1902)
    dimezet e 1834 d'an dug Alexander Carl von Anhalt-Bernburg
* Karl (1813–1878)
    dimezet e 1888 d'ar briñsez Wilhelmine Danmark, goude torret he dimeziñ kentañ;
* Friedrich (1814–1885) ∞ 1841–1848 und 1854 Prinzessin Adelheid zu Schaumburg-Lippe
* Wilhelm (1816–1893)
* Christian IX (1818–1906), Roue Danmark,
    dimezet e 1842 da Louise von Hessen-Kassel (1817-1898)
* Luise (1820–1894), abadez Kloster Itzehoe
* Julius (1824–1903)
    dimezet e 1883 (morg.) Elisabeth von Ziegesar, ab 1887 Gräfin von Roest
* Johann Hans (1825–1911)
* Nikolaus (1828–1849)
# Luise von Brandenburg

Luise von Brandenburg , pe Luise Dorothea Sophie (1680-1705) a oa ur briñsez prusian, merc'h da gentañ roue Prusia Frederig Iañ (1657– 1713) ha d'e bried Elisabeth Henriette von Hessen-Kassel.

## Dimeziñ

Dimeziñ a reas war an ton bras, e miz Mae 1700, e Berlin, d'he c'henderv, ar priñs Friedrich von Hessen-Kassel (1676-1751), jeneral alaman. Klañvidik e oa Luise, ha mervel a reas e 1705, da 25 bloaz, er gwentloù. Bugel ebet n'he doa .

## Goude he marv

Addimeziñ a reas he fried intañv dek vloaz goude, e 1715, da Ulrika Eleonora (1688-1741), merc'h da Garl XI, roue Sveden, ha divugel e voent ivez. Tri bloaz goude an eured, e 1718, e voe anvet Ulrika da rouanez Sveden. E 1720 e tilezas ar galloud goude reiñ ar gurunenn d'he fried.
# Luise Adolpha Le Beau

Luise Adolpha Le Beau, ganet d’ar 25 a viz Ebrel 1850 e Rastatt ha marvet d’an 17 a viz Gouere 1927 e Baden-Baden, a oa ur bianoourez ha saverez tonioù alaman.
# Luise von Baden

Luise von Baden a vez lavaret eus teir friñsez alaman:
* Luise von Baden (1779–1826), impalaerez Rusia goude dimezet d'an tsar Alesant Iañ Rusia,
* he c'hoar Wilhelmine Luise von Baden (1788-1836), dugez-veur Hessen,
* o nizez Luise von Baden (1811–1854), dimezet d'ar priñs svedat Gustav von Wasa.

## Pennad kar

* Luise
# Luise von Baden (1779–1826)

Ar briñsez Luise Augusta von Baden, anvet Elizabeta Alekseyevna e ruseg, ganet d'an 9 a viz Meurzh 1779 e Karlsruhe, marvet d'ar 16 a viz Mae 1826, a oa impalaerez Rusia.

## He zud ha c'hoarezed

Merc'h e oa da Karl Ludwig von Baden ha da Amalie von Hessen-Darmstadt, o doe eizh bugel. Luise e oa an trede, ha c'hoar e oa
* da Friederike Dorothea von Baden, a zimezas da Gustav IV Adolf , roue Sveden,
* da Karoline Friederike Wilhelmine von Baden, a vo rouanez Bavaria.
* da Wilhelmine Luise von Baden (1788- ), Friedrich Wilhelm von Braunschweig-Wolfenbüttel
* da Maria Elisabeth Wilhelmine von Baden, dimezet da Friedrich Wilhelm von Braunschweig-Wolfenbüttel (1771–1815).
Dimeziñ a reas Luise en 1793 d'an tsarevitch Aleksandr Pavlovitch a voe anvet da impalaer evel Aleksandr Iañ (Rusia).

## Bugale

Daou vugel o deus bet:
* Maria Aleksandrovna (1799-1800)
* Elizabeta Aleksandrovna (1806-1808)

## He marv

Mervel a reas war an hent etre Taganrog ha Sant-Petersbourg en 1826.

## Liammoù diavaez

* Karl Ludwig von Baden

## Levrlennadur

* John D. Bergamini, The Tragic Dynasty: A History of The Romanovs, New York 1969, ISBN 1-56852-160-X
* Henri Troyat, Catherine le Grande, Paris 1977 – Dt. Übersetzung: München, List, 1980
* W. Bruce Lincoln, The Romanovs: Autocrats of All the Russias, London 1981, ISBN 0-385-27908-6.
* Henri Troyat, Alexander of Russia, New York, E.P Dutton, 1982, ISBN 0-525-24144-2 – Dt. Übersetzung: Frankfurt/M. 1991
* Sofia Privalikhina, Das russische Schicksal einer badischen Prinzessin. Die Kaiserin Elisabeth Alexiewna 1779-1826, Tomsk 2006, ISBN 5-9528-0047-5
# Luise Prusia

Luise von Preußen, pe Luise Prusia, zo anv meur a briñsez eus Prusia.

## XVIIIvet kantved

* Luise Ulrike von Preußen pe Lovisa Ulrika (1720–1782), rouanez Sveden dre he dimeziñ da Adolf Fredrik, roue Sveden.
* Luise von Preußen (1770–1836), pried d'ar priñs polonat Anton Radziwiłł
* Luise von Preußen, pe Luise von Mecklenburg-Strelitz (1776–1810), dimezet da Friedrich Wilhelm III Prusia, roue Prusia.

## XIXvet kantved

* Luise von Preußen, pe Luise von Anhalt-Bernburg (1799–1882), dimezet d'ar priñs Friedrich von Preußen
* Luise von Preußen (1808-1870), dimezet d'ar priñs izelvroat Friedrich von Oranje-Nassau (1797-1881), mamm da Lovisa an Izelvroioù, rouanez Sveden ;
* Luise von Preußen (1838-1923), dimezet da Friedrich Iañ von Baden, dug-meur Baden
* Luise Margareta von Preußen (1860–1917), dimezet da Arthur, Dug Connaught ha Strathearn.

## Pennadoù kar

* Luise
* Preußen
# Luise von Baden (1811–1854)

Luise Amelie Stephanie von Baden, ganet d'ar 5 a viz Mezheven 1811 e Schwetzingen hag aet da anaon d'an 19 a viz Gouhere 1854 e Karlsruhe, a oa ur briñsez alaman eus Dugelezh-veur Baden ha merc'h henañ Karl Ludwig Friedrich von Baden ha Stéphanie de Beauharnais.
Dug-meur Baden e oa he zad, lezverc'h da Napoleone Buonaparte e oa he mamm, ha pemp bugel o doa bet. Merc'h-vihan e oa da Karl Ludwig von Baden ha da Amalie von Hessen-Darmstadt.

## Dimeziñ ha bugale

Dimezet e voe d'he c'henderv Gustav von Wasa, priñs eus Sveden, (1799 e Stockholm – 1877 e Pillnitz), diwezhatoc'h Gustaf Gustafsson von Holstein-Gottorp, mab da Gustav IV Adolf, roue Sveden, ha d'e bried Friederike Dorothea Baden (1781-1826), moereb da Luise, pa oa c'hoar d'he zad.
Daou vugel he doe:
* 1. Louis (1832–1832)
* 2. Carola von Wasa-Holstein-Gottorp (1833-1907) - a zimezas da Albert Iañ von Sachsen, Roue Sachsen.

## Pennadoù kar

* Luise von Baden
* Luise